টাকার কাছে শেষ হচ্ছে বোলাররা: ওয়াসিম আকরাম
চলতি আইপিএলে রানের জোয়ারে ভাসছে। প্রতি ম্যাচেই বোলারদের অসহায়ত্ব আর ব্যাটারদের বীরত্ব ফুটে উঠছে। এমনটি দেখে বোলারদের নিয়ে এবার মন্তব্য করেছেন সাবেক পাকিস্তানি পেসার ওয়াসিম আকরাম। তিনি মনে করছেন, টাকার কাছে শেষ হচ্ছে আইপিএলের বোলাররা।







১৭তম আসরের আগে আইপিএলে এক ইনিংসে দলীয় সংগ্রহ ছিল ২৬৩ রান, যা ১১ বছর আগে রয়্যাল চ্যালেঞ্জার্স বেঙ্গালুরু করেছিল। এবার এখন অবধি আড়াইশ পেরিয়ে যে তিনটি ইনিংস খেলেছে হায়দরাবাদ, সেগুলো যথাক্রমে— ২৭৭, ২৮৭ ও ২৬৬। কলকাতা তুলেছিল ২৭২ রান, রয়্যাল চ্যালেঞ্জার্স বেঙ্গালুরু ২৬২।




বিশ্বকাপজয়ী পাকিস্তানি তারকা ওয়াসিম আকরাম জানান, এবারের আইপিএলে বোলারদের ব্যাপারটি হলো— টাকা নাও আর ধ্বংস হও। এমন খবরই বৃহস্পতিবার (২৫ এপ্রিল) প্রকাশ করেছে ভারতীয় গণমাধ্যম হিন্দুস্তান টাইমস।
আরও পড়ুন: নিউজিল্যান্ডের ‘সি’ দলের কাছে হেরে যা বললেন বাবর
ওয়াসিম আকরাম বলেন, বোলারদের জন্য আমার মায়া হচ্ছে। যেভাবেই বল করছে, সীমানা ছাড়া হচ্ছে। পাওয়ার প্লেতে যেমন, পাওয়ার প্লের বাইরেও মার খাচ্ছে সমানে। হায়দরাবাদ তো এক ম্যাচে ছয় ওভারে ১২৫ রান তুলেছে। এটি বেআইনি। বোলাররা যেন টাকা খাচ্ছে আর ধ্বংস হচ্ছে। আমার ভাগ্য ভালো এই যুগে জন্মাইনি।’

চলতি আইপিএলে রানের জোয়ারে ভাসছে। প্রতি ম্যাচেই বোলারদের অসহায়ত্ব আর ব্যাটারদের বীরত্ব ফুটে উঠছে। এমনটি দেখে বোলারদের নিয়ে এবার মন্তব্য করেছেন সাবেক পাকিস্তানি পেসার ওয়াসিম আকরাম। তিনি মনে করছেন, টাকার কাছে শেষ হচ্ছে আইপিএলের বোলাররা।